19. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 161946 της 20/30 Ιουν. 1958 (ΦΕΚ Β΄ 181) Περί καθορισμού αποζημιώσεων Εκπαιδευομένων Στρατιωτικών. 1.Έχοντες υπ’ όψει το άρθρ. 13 του Α.Ν. 1502/ 1950 «περί ρυθμίσεως αποδοχών κλπ.». 2.Τας αντιμετωπιζομένας δυσχερείας συνεπεία της σημαντικής μειώσεως των διατεθεισών πιστώσεων ΥΕΘΑ και τας προτάσεις των Γεν. Επιτελείων, καθορίζομεν τα κάτωθι: Άρθρον μόνον.-1.Οι Αξιωματικοί και Ανθυπασπισταί του Στρατού Ξηράς και οι τούτοις αντιστοιχούντες και εξομοιούμενοι του Ναυτικού και της Αεροπορίας μετακινούμενοι προς παρακολούθησιν εκπαιδεύσεως εις Σχολάς ή Κέντρα Εκπαιδεύσεως λειτουργούντα εις ετέρας Φρουράς, δικαιούνται λόγω των εκ της κινήσεως ταύτης ανακυπτουσών προσθέτων επιβαρύνσεων, των κατωτέρω αποζημιώσεων καθοριζομένων εις ποσοστά επί του εκάστοτε βασικού μηνιαίου αυτών μισθού. α)Έγγαμοι μεθ’ ενός τουλάχιστον τέκνου ή εν χηρεία ή διαζεύξει μετά πλειόνων του ενός τέκνου 40%. β)Έγγαμοι άνευ τέκνων και εν χηρεία ή διαζεύξει μεθ’ ενός τέκνου 30%. γ)Άγαμοι ή εν χηρεία ή διαζεύξει άνευ τέκνου 20%. 2.Η κατά την προηγουμένην παράγραφον αποζημίωσις χορηγείται κατ’ ανώτατον όριον επί εξάμηνον εξαιρέσει των φοιτούντων εις τας Σχολάς Εθνικής Αμύνης και Πολέμου δι’ ους παρέχεται επί δωδεκάμηνον κατ’ ανώτατον όριον. 3.Εν περιπτώσει παρατάσεως του χρόνου φοιτήσεως των ως άνω Αξ/κών και Ανθ/στών κατά την διάρκειαν ταύτης ή κλήσεώς των προς φοίτησιν εν συνεχεία εις ετέραν Σχολήν ή Κέντρον Εκπαιδεύσεως εν τη αυτή Φρουρά ευρισκομένων, εξακολουθεί χορηγουμένη η ως άνω αποζημίωσις δι’ ολόκληρον τον χρόνον της τοιαύτης φοιτήσεως μη δυναμένη να υπερβή τα ανωτέρω καθορισθέντα ανώτατα όρια. 4.Εις περίπτωσιν καθ’ ην η φοίτησις πραγματοποιείται εις Σχολάς ή Κέντρα Εκπαιδεύσεως διαφόρων Φρουρών τότε εκάστη των φοιτήσεων τούτων θεωρείται κεχωρισμένη ως προς την δικαιολόγησιν της αποζημιώσεως λόγω εκπαιδεύσεως. 5.Οι μετακινούμενοι εις Αθήνας και Πειραιά δι’ εκπαίδευσιν εκ Μονάδων εδρευουσών εντός ακτίνος 25 χιλιομέτρων από του Κέντρου των άνω πόλεων, δεν δικαιούνται αποζημιώσεως εκπαιδεύσεως. 6.Αξ/κοί και Ανθ/σταί κινούμενοι εις ετέρας Φρουράς προς φοίτησιν εις Σχολάς ή Κέντρα Εκπαιδεύσεως δια χρόνον μείζονα του εξαμήνου (πλην των καλουμένων προς φοίτησιν εις τας Σχολάς Εθνικής Αμύνης και Πολέμου) θεωρούνται κινούμενοι λόγω τοποθετήσεως δικαιούμενοι οδοιπορικών της οικείας περιπτώσεως ως και μετακλήσεως της οικογενείας των κατά τας κειμένας διατάξεις. 7.Εις τας διατάξεις της παρούσης υπάγονται και οι διατιθέμενοι ως εκπαιδευταί εις Σχολεία ή Κέντρα Εκπαιδεύσεως διαρκείας πλέον του εξαμήνου. 8.Αι υπ’ αριθ. 285698/262391/21.11.54, η από 4.4.55 (κοινοποιηθείσα δι’ υπ’ αριθ. 54314/37/ 911565/13.6.55 Δ/γής ΓΕΣ και η υπ’ αριθ. 327735/ 13.1.1958 (ΦΕΚ Β΄ 14/18.1.58) Κοιναί Αποφάσεις των Υπουργών Εθνικής Αμύνης και Οικονομικών καταργούνται. 9.Πάσα αναγκαία λεπτομέρεια δια την εφαρμογήν της παρούσης καθορισθήσεται υπό του Υπουργού Εθνικής Αμύνης. 10.Ισχύς της παρούσης δημοσιευθησομένης δια της Εφημερίδος της Κυβερνήσεως, ορίζεται από 1ης Ιουν. 1958. 